
ZAPISNIK
28. SEDNICE ODBORA ZA ODBRANU I UNUTRAŠNjE POSLOVE, 
ODRŽANE 23. JUNA 2026. GODINE

	
Sednica je počela u 11,00 časova.

Sednici je, u skladu sa članom 70. stav 1. alineja prva Poslovnika Narodne skupštine, predsedavao mr Milovan Drecun, predsednik Odbora.

Sednici su prisustvovali članovi Odbora: prof. dr Zoran Dragišić, Darko Jovanović, prof. dr Marko Milenković, Tomislav Janković, Jasmina Obradović, prof. dr Mitar Kovač i Marinika Tepić.

Sednici su prisustvovali zamenici članova Odbora: Radovan Tvrdišić, zamenik odsutnog člana Biljane Pantić Pilja, Uglješa Marković, zamenik odustnog člana dr Dušana Bajatovića, Života Starčević, zamenik odsutnog člana Marije Jevđić, Aleksandar Đukić, zamenik odsutnog člana Dragana M Markovića,  Slobodan Ilić, zamenik odsutnog člana Branka Lukića i Petar Bošković, zamenik odsutnog člana Zdravka Ponoša.

Sednici nisu prisustvovali članovi Odbora: Miroslav Aleksić, Bogdan Radovanović i dr Miloš Jovanović.

Sednici su prisustvovali i Veljko Odalović, v.d. sekretara Ministarstva unutrašnjih poslova, pukovnik policije Milan Andrić, pomoćnik sekretara Ministarstva unutrašnjih poslova i pukovnik policije Jelena Lakićević, načelnik Odeljenja za oružje u Upravi za upravne poslove Ministarstva unutrašnjih poslova.

	Odbor je, na predlog predsednika, većinom glasova utvrdio sledeći


D n e v n i  r e d:

	1. Razmatranje Predloga zakona o oružju i municiji, koji je podnela Vlada (05 broj: 011-244/26, od 19. juna 2026. godine), u načelu.

	Pre prelaska na rad po utvrđenom dnevnom redu, Odbor je većinom glasova, bez primedaba, usvojio zapisnik 27. sednice Odbora.
	Predsednik Odbora je na početku dao reč Veljku Odaloviću, v.d. sekretara Ministarstva unutrašnjih poslova, koji je upoznao članove Odbora sa novim rešenjima u Predlogu zakona o oružju i municiji. Napomenuo je da se donošenjem ovog zakona vrši usklađivanje domaćeg pravnog okvira u ovoj oblasti sa odgovarajućim direktivama EU, a da je osnovni cilj podizanje nivoa bezbednosti kada je u pitanju nabavljanje i držanje oružja i municije. Posebno je apostrofirao činjenicu da je tokom rada na novom zakonskom predlogu sve vreme postojala intenzivna saradnja sa zainteresovanim organizacijama civilnog društva (lovački savezi, sportski organizacije i klubovi u streljaštvu itd.) što je doprinelo novim, po njegovom mišljenju kvalitetnijim zakonskim rešenjima. Na kraju izlaganja je pozvao članove Odbora da, ukoliko smatraju da ima prostora da se neka rešenja dodatno unaprede, intervenišu amandmanima koje će Vlada kao predlagač zakona razmotriti s dužnom pažnjom. 
U diskusiji su učestvovali: Slobodan Ilić, Marinika Tepić, Petar Bošković i Veljko Odalović.
U skladu sa članom 117. st. 1. i 4. shodnom primenom čl. 109. i 110. Poslovnika Narodne skupštine, predsednik Odbora je narodnoj poslanici Mariniki Tepić, članu Odbora, izrekao dve mere opomene, a potom i meru oduzimanja reči.
Nakon što je diskusija zaključena pristupilo se izjašnjavanju. 
Odbor je, na predlog predsednika, većinom glasova (11 „za“,  1 „protiv“, nije glasalo dvoje), odlučio da predloži Narodnoj skupštini da prihvati Predlog zakona o oružju i municiji, u načelu. 
           Za izvestioca Odbora na sednici Narodne skupštine određen je narodni poslanik Darko Jovanović, zamenik predsednika Odbora.


             
***

Sednica je završena u 11,55 časova.

Sastavni deo ovog zapisnika čini obrađeni tonski snimak sednice Odbora.



      SEKRETAR ODBORA		                 		      PREDSEDNIK ODBORA
		      

[bookmark: _GoBack]    Vesna Matić Vukašinović			                                  mr Milovan Drecun
